Okresná prokuratúra Bánovce nad Bebravou 
K Zornici 892, 957 01 Bánovce nad Bebravou 	

Sp. zn. : Pv 262/14/3301	Bánovce nad Bebravou, 17.10.2014
EEČ : 2-23-49-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátor Okresnej prokuratúry Bánovce n/Bebravou
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
1.	hoci mu z ustanovenia § 62 ods. 1 a nasl. Zákona o rodine vyplýva povinnosť prispievať na výživu maloletého dieťaťa a rozsudkom Okresného súdu Bánovce nad Bebravou č.k. XXXXX zo dňa XXXXX právoplatným dňa 9.10.2009 bol zaviazaný prispievať na výživu svojho maloletého syna XXXXX, nar. XXXXX sumou vo výške 100 Eur mesačne vždy do 30. dňa v mesiaci vopred k rukám oprávnenej, jeho matky XXXXX XXXXX, trvale bytom XXXXX, ktorej bol zverený do osobnej starostlivosti, si svoju zákonnú povinnosť vyživovať iného úmyselne pravidelne neplnil v období od 30.3.2013 do dňa 30.9.2014 vrátane, hoci ekonomicky činný ako súkromný podnikateľ podľa živnostenského zákona nemajúci dostatočný príjem živnosť nezrušil a nezaevidoval sa ako uchádzač o zamestnanie na príslušnom úrade práce, sociálnych vecí a rodiny, nehľadal si aktívne inú prácu, v ktorej by dosahoval pravidelný a dostatočný príjem a nevyužil všetky možnosti, aby si svoju vyživovaciu povinnosť v reálnej možnej miere plnil, čím sa jej plneniu úmyselne vyhýbal, pričom v sledovanom období mu vznikol dlh na nezaplatenom výživnom v celkovej výške 500 Eur

2.	hoci mu z ustanovenia § 62 ods. 1 a nasl. Zákona o rodine vyplýva povinnosť prispievať na výživu maloletého dieťaťa a rozsudkom Okresného súdu Bánovce nad Bebravou č.k. XXXXX zo dňa XXXXX právoplatným dňa 23.4.2008 bol zaviazaný prispievať na výživu svojho maloletého syna XXXXX, nar. XXXXX sumou vo výške 4.000 Sk (132,78 Eur) mesačne vždy do 20. dňa v mesiaci vopred k rukám oprávnenej, jeho matky XXXXX, trvale bytom XXXXX, ktorej bol zverený do osobnej starostlivosti, si svoju zákonnú povinnosť vyživovať iného úmyselne pravidelne neplnil v období od 20.4.2014 do dňa 20.9.2014 vrátane, hoci ekonomicky činný ako súkromný podnikateľ podľa živnostenského zákona nemajúci dostatočný príjem živnosť nezrušil a nezaevidoval sa ako uchádzač o zamestnanie na príslušnom úrade práce, sociálnych vecí a rodiny, nehľadal si aktívne inú prácu, v ktorej by dosahoval pravidelný a dostatočný príjem a nevyužil všetky možnosti, aby si svoju vyživovaciu povinnosť v reálnej možnej miere plnil, čím sa jej plneniu úmyselne vyhýbal, pričom v sledovanom období mu vznikol dlh na nezaplatenom výživnom v celkovej výške 796,68 Eur

lebo zanikla trestnost cinu

Odôvodnenie:
Poverený príslušník Obvodného oddelenia PZ Bánovce nad Bebravou uznesením pod ČVS:XXXXX zo dňa 1.7.2014 podľa § 199 ods. 1 Trestného poriadku začal trestné stíhanie pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je to uvedené vo výrokovej časti predmetného uznesenia.

Uznesením povereného príslušníka Obvodného oddelenia PZ Bánovce nad Bebravou pod ČVS:XXXXX zo dňa 27.8.2014 bolo podľa § 206 ods. 1 Trestného poriadku rozhodnuté o vznesení obvinenia XXXXX pre prečin zanedbania povinnej výživy podľa § 207 ods. 2 Trestného zákona na skutkovom základe uvedenom v predmetnom uznesení.

Poverený príslušník Obvodného oddelenia PZ Bánovce nad Bebravou uznesením pod ČVS:XXXXX zo dňa 24.8.2014 podľa § 199 ods. 1 Trestného poriadku začal trestné stíhanie pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je to uvedené vo výrokovej časti predmetného uznesenia.

Uznesením povereného príslušníka Obvodného oddelenia PZ Bánovce nad Bebravou pod ČVS:XXXXX zo dňa 28.8.2014 bolo podľa § 206 ods. 1 Trestného poriadku rozhodnuté o vznesení obvinenia XXXXX pre prečin zanedbania povinnej výživy podľa § 207 ods. 2 Trestného zákona na skutkovom základe uvedenom v predmetnom uznesení.

Uznesením povereného príslušníka Obvodného oddelenia PZ Bánovce nad Bebravou pod ČVS:XXXXX zo dňa 12.9.2014 boli obe vyššie uvedené trestné veci obvineného XXXXX spojené na spoločné konanie, ktoré sa na Obvodnom oddelení PZ Bánovce nad Bebravou realizovalo pod ČVS:XXXXX. 

V priebehu skráteného vyšetrovania bolo zistené, že obvinený XXXXX dlžné výživné na svojho syna XXXXX za obdobie od 30.3.2013 do dňa 30.9.2014 vrátane a XXXXX za obdobie od 20.4.2014 do 20.9.2014 vrátane v celom rozsahu uhradil. Okrem zabezpečených vyjadrení oprávnených príjemkýň výživného, matiek detí XXXXX XXXXX a XXXXX túto skutočnosť potvrdzujú i do vyšetrovacieho spisu založené doklady o úhrade výživného, podľa ktorých menovaný obvinený naposledy dňa 22.9.2014 na výživu syna XXXXX prispel sumou vo výške 500 Eur a na syna XXXXX naposledy v dňoch 11.9.2014 a 6.10.2014 prispel sumou celkovo vo výške 816 Eur. Preplatok, ktorý ku dňu rozhodnutia prokurátora o zastavení trestného stíhania vznikol pri úhrade výživného na syna XXXXX potom predstavuje úhradu časti výživného na mesiac október 2014. Z vykonaných dôkazov bolo zároveň zistené, že v priebehu neplatenia výživného obvineným XXXXX jeho maloletí nezaopatrení synovia XXXXX a XXXXX netrpeli núdzou a obdobie neplatenia výživného na nich nezanechalo trvalo nepriaznivé následky.

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

V zmysle § 86 ods. 1 písm. a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
 
Vzhľadom ku skutočnosti, že obvinený XXXXX svoju vyživovaciu povinnosť za obdobie, za ktoré je trestne stíhaný na obe svoje maloleté deti splnil skôr, než sa súd odobral na záverečnú poradu a trestné činy nemali trvalo nepriaznivé následky, v zmysle osobitného ustanovenia o účinnej ľútosti podľa § 86 ods. 1 písm. a) Trestného zákona trestnosť prečinov zanedbania povinnej výživy podľa § 207 ods. 2 Trestného zákona zanikla. 

Prihliadnuc k vyššie uvedeným skutočnostiam prokurátor rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Pavel Štefan
prokurátor